rejauldu/bengali-wikipedia huggingface dataset:
সাহিত্যিক মোহাম্মদ বরকতুল্লাহ প্রবন্ধ পুরস্কার বাংলা একাডেমি প্রদত্ত একটি পুরস্কার। প্রবন্ধ লেখকদের অবদানের স্বীকৃতিস্বরুপ এই পুরস্কার দেওয়া হয়।   পুরস্কার প্রাপ্তগণ   আহমদ রফিক (২০১৭)  ইমেরিটাস অধ্যাপক সিরাজুল ইসলাম চৌধুরী (২০১৮)  ফরহাদ খান (২০১৯)  রফিক কায়সার (২০২০)  ইতিহাসবিদ অধ্যাপক সিরাজুল ইসলাম (২০২১)   ড. রাজিয়া সুলতানা (২০২২)   ড. অনুপম সেন (২০২৩)   তথ্যসূত্র   বিষয়শ্রেণী:সাহিত্য পুরস্কার বিষয়শ্রেণী:বাংলা সাহিত্য বিষয়শ্রেণী:বাংলা একাডেমি পুরস্কার
থাম্ব|৩০০ পিক্সেল|ডান|অস্থি কলা অস্টিওক্লাস্ট দ্বারা অপসারিত হয়, তারপর অস্টিওব্লাস্ট দ্বারা নতুন অস্থি কলা গঠিত হয়। উভয় প্রক্রিয়ায় সাইটোকাইন (টিজিএফ-বিটা, আইজিএফ) সংকেত প্রেরণ ব্যবহৃত হয়।  অস্থিতত্ত্বে, অস্থি পুনর্গঠন বা অস্থি বিপাক হলো আজীবন চলমান একটি প্রক্রিয়া যেখানে পরিপক্ক অস্থি কলা কঙ্কাল থেকে অপসারিত হয় (অস্থি শোষণ নামক প্রক্রিয়া) এবং নতুন অস্থি কলা গঠিত হয় (অস্থি গঠন বা নতুন অস্থি গঠন নামক প্রক্রিয়া)। সাম্প্রতিক গবেষণা অস্থি অণুপরিবেশে আর-ধরনের এন্ডোথেলিয়াল কোষ নামক বিশেষায়িত রক্তনালির উপসেট শনাক্ত করেছে। এই রক্তনালিগুলো অস্থি শোষণকারী অস্টিওক্লাস্ট এবং অস্থি গঠনকারী অস্টিওব্লাস্টের মধ্যে মিথস্ক্রিয়া মধ্যস্থতাকারী হিসাবে প্রাপ্তবয়স্ক অস্থি পুনর্গঠনে গুরুত্বপূর্ণ ভূমিকা পালন করে। আর-ধরনের রক্তনালিগুলো ধমনি-পরবর্তী কৈশিকনালির সাথে সংযুক্ত থাকার কারণে স্বতন্ত্র বৈশিষ্ট্যপূর্ণ এবং অস্থি ভারসাম্যের জন্য গুরুত্বপূর্ণ অনন্য পুনর্গঠন বৈশিষ্ট্য প্রদর্শন করে। এই প্রক্রিয়াগুলো ভাঙন বা অতিক্ষুদ্র ক্ষতির মতো আঘাতের পর অস্থির পুনর্বিন্যাস বা প্রতিস্থাপনও নিয়ন্ত্রণ করে, যা স্বাভাবিক ক্রিয়াকলাপের সময় ঘটে। পুনর্গঠন যান্ত্রিক চাপের ক্রিয়ামূলক চাহিদার সাথেও সাড়া দেয়।  জীবনের প্রথম বছরে, প্রায় ১০০% কঙ্কাল প্রতিস্থাপিত হয়। প্রাপ্তবয়স্কদের মধ্যে, পুনর্গঠন প্রতি বছর প্রায় ১০% হারে এগিয়ে যায়।  অস্থি পুনর্গঠনের দুটি উপপ্রক্রিয়া—অস্থি শোষণ ও অস্থি গঠন—নিয়ন্ত্রণের ভারসাম্যহীনতার ফলে অস্টিওপোরোসিসের মতো অনেক বিপাকীয় অস্থির রোগ সৃষ্টি হয়।   শারীরবৃত্তীয় প্রক্রিয়া   অস্থির সাম্যাবস্থার মধ্যে একাধিক কিন্তু সমন্বিত কোষীয় ও আণবিক ঘটনা জড়িত। অস্থি বিপাকের জন্য দায়ী দুটি প্রধান ধরনের কোষ হল: অস্টিওব্লাস্ট (যা নতুন অস্থি নিঃসরণ করে) এবং অস্টিওক্লাস্ট (যা অস্থি ভেঙে দেয়)। অস্থির গঠন এবং ক্যালসিয়ামের পর্যাপ্ত সরবরাহের জন্য এই দুটি কোষ প্রকার এবং অস্থি পুনর্গঠন স্থলে উপস্থিত অন্যান্য কোষগোষ্ঠীর (যেমন: অনাক্রম্য কোষ) মধ্যে ঘনিষ্ঠ সহযোগিতা প্রয়োজন। অস্থি বিপাক বৃদ্ধি ও পৃথকীকরণের যথাযথ হার অর্জনের জন্য জটিল সংকেত প্রেরণ পথ ও নিয়ন্ত্রণ প্রক্রিয়ার উপর নির্ভর করে। এই নিয়ন্ত্রণগুলোর মধ্যে রয়েছে প্যারাথাইরয়েড হরমোন (পিটিএইচ), ভিটামিন ডি, বৃদ্ধি হরমোন, স্টেরয়েড, এবং ক্যালসিটোনিনের মতো একাধিক হরমোনের ক্রিয়া, পাশাপাশি একাধিক অস্থিমজ্জা-উদ্ভূত ঝিল্লি ও দ্রবণীয় সাইটোকাইন এবং বৃদ্ধি ফ্যাক্টর (যেমন: এম-সিএসএফ, র‍্যাঙ্কল, ভিইজিএফ এবং আইএল-৬ পরিবার)। এইভাবেই দেহ শারীরবৃত্তীয় প্রক্রিয়ার জন্য প্রয়োজনীয় ক্যালসিয়ামের যথাযথ মাত্রা বজায় রাখতে সক্ষম হয়। সুতরাং অস্থি পুনর্গঠন কেবল "অস্থি ক্ষতির মেরামত" নয়, বরং একটি সক্রিয়, চলমান প্রক্রিয়া যা সুস্থ দেহে সর্বদা ঘটে।  যথাযথ সংকেত প্রেরণের পর, অস্টিওক্লাস্ট অস্থির পৃষ্ঠ শোষণ করতে এগিয়ে যায়, তারপর অস্টিওব্লাস্ট দ্বারা অস্থি জমা হয়। একসাথে, অস্থি পুনর্গঠনের জন্য দায়ী কোষগুলো মৌলিক বহুকোষীয় একক (বিএমইউ) নামে পরিচিত এবং বিএমইউর সময়কাল (অর্থাৎ জীবনকাল) অস্থি পুনর্গঠন কাল হিসাবে উল্লেখ করা হয়।Pietrzak, WS. Musculoskeletal tissue regeneration: biological materials and methods, Humana Press, 2008.  page 48   চিত্রশালা    আরো দেখুন   জৈবখনিকরণ, খনিজায়িত কলা গঠন ও রক্ষণাবেক্ষণের সাধারণ শ্রেণি  কলা পুনর্গঠন  ভোল্ফের সূত্র   তথ্যসূত্র   বিষয়শ্রেণী:প্রাণি শারীরতত্ত্ব বিষয়শ্রেণী:অস্থিচিকিৎসাবিদ্যা
হেনরিয়েটে একুই এবোঙ্গো (জন্ম: ২৫ ডিসেম্বর ১৯৪৯) হলেন ক্যামেরুনের একজন সাংবাদিক, প্রকাশক ও রাজনৈতিক কর্মী। ২০১১ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর।  কর্মজীবন হেনরিয়েটে একুই এবোঙ্গো গণমাধ্যমের স্বাধীনতা, নারীপুরুষ সমানাধিকার ও সুশাসন নিয়ে ক্যামেরুনে কাজ করে চলেছেন। আশির দশক থেকে দেশটিতে চলমান স্বৈরশাসনের বিরুদ্ধে লড়াই করে চলেছেন। এছাড়াও তিনি দেশটিতে দুর্নীতি, নারী নির্যাতন ও মানবাধিকার লঙ্ঘনের বিরুদ্ধে কাজ করে চলেছেন। তিনি তার কর্মকাণ্ডের জন্য নির্যাতিনের শিকার হয়েছেন, তাকে সামরিক আদালতে মুখোমুখি হতে হয়েছে।  তিনি বাবেলা নামের একটি সাপ্তাহিক সংবাদপত্রের প্রকাশক এবং দুর্নীতিবিরোধী সংস্থা ট্রান্সপারেন্সি ইন্টারন্যাশনালের ক্যামেরুন শাখার প্রতিষ্ঠাতা।  সম্মাননা তিনি তার কর্মকাণ্ডের স্বীকৃতিস্বরূপ ২০১১ সালে আন্তর্জাতিক সাহসী নারী পুরস্কার লাভ করেন।  তথ্যসূত্র  বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার বিষয়শ্রেণী:১৯৫০-এ জন্ম
শ্রেয়শী সিং (), (জন্ম ২৯ অগাস্ট ১৯৯১) একজন ভারতীয় ক্রীড়া শ্যুটার। যারা ডাবল ট্র্যাপ ইভেন্টে প্রতিযোগিতা করে। গোল্ড কোস্ট, অস্ট্রেলিয়া ২০১৮ কমনওয়েলথ গেমসের শুটিং ২০১৪ সালে কমনওয়েলথ গেমস এ মহিলা স্বর্ণপদক এবং একটি রৌপ্য পদক জিতেছেন। কমনওয়েলথ গেমস - মহিলা ডাবল ট্র্যাপগ্লাসগো, স্কটল্যান্ড।   প্রাথমিক জীবন এবং শিক্ষা   শ্রীরাজীর পিতামহ কুমার শেরেদার সিংহ এবং বাবা দিগ্বিজয় সিং তাদের জীবনকালে জাতীয় রাইফেল অ্যাসোসিয়েশন অফ ইন্ডিয়ার প্রধান ছিলেন। বিহার এর জামুই জেলায় শেরাশি গিধর থেকে এসেছেন। তার বাবা সাবেক মন্ত্রী ছিলেন। [4] তার মা পুটুল কুমারী বিহারের বাঁকা, একটি প্রাক্তন সংসদ সদস্য। [5] শ্রীরাশি হানসরাজ কলেজ, দিল্লীর একটি ছাত্র।   কর্মজীবন   সিং ২০১৬ সালের মেক্সিকোতে আকাপুলকোতে অনুষ্ঠিত ট্রাপ শুটিং ওয়ার্ল্ড কাপে ভারতীয় দলের অংশ ছিল। [7] তিনি ১৫ তম অবস্থানে জিতেছেন। [8]  দিল্লিতে ২০১০ কমনওয়েলথ গেমসে একক ও ডাবল ট্র্যাপ অংশগ্রহণের পর সিং সিং তিনি একক ট্র্যাপ ইভেন্টে ৬ র্থ এবং জোড়া ট্র্যাশ ইভেন্টে 5 ম। তিনি গ্লাসগোতে ২০১৪ কমনওয়েলথ গেমসে একক ড্রপ ট্র্যাফ ইভেন্টে রৌপ্যপদক জিতেছেন, ফাইনালে ৯২ পয়েন্ট অর্জন করেছেন। একই বছরে তিনি শ্যাগান চৌধুরী এবং বছরের বর্মনের সাথে ডাবল ট্র্যাপ দলের ইভেন্ট ইনচিওনে ২০১৪ এশিয়ান গেমসে ব্রোঞ্জ পদক জিতে নেন। [9] তিনি ২০১৭ সালে বিহারের প্রতিনিধিত্বকারী ৬১ তম জাতীয় জাতীয় শুটিং চ্যাম্পিয়নশিপের স্বর্ণপদক জিতে নেন। [10]   তথ্যসূত্র    বহিঃসংযোগ   Shreyasi Singh profile at ISSF  বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:ভারতীয় নারী ক্রীড়া শুটার বিষয়শ্রেণী:২১শ শতাব্দীর ভারতীয় নারী বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:বিহারের ভারতীয় জনতা পার্টির রাজনীতিবিদ বিষয়শ্রেণী:অর্জুন পুরস্কার প্রাপক বিষয়শ্রেণী:বিহার বিধানসভার সদস্য ২০২০-২০২৫ বিষয়শ্রেণী:জামুই জেলার ব্যক্তি বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:বিহারের নারী ক্রীড়াবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ
প্লাসটেক একটি তাইওয়ানি কম্পিউটার হার্ডওয়্যার কোম্পানি যা ১৯৮৬ সালে প্রতিষ্ঠিত হয়। এটি ইমেজ স্ক্যানার উৎপাদন করে থাকে, সেইসাথে সাম্প্রতিক বছরগুলিতে প্রতিষ্ঠানটি নজরদারি যন্ত্র তৈরি করে। তাদের মোবাইল অফিস, স্মার্ট অফিস, অপটিক ব্লক, অপটিক প্রো, অপটিক ফিল্ম, এবং অপটিক স্লিম লাইনের পণ্য রয়েছে।  ইতিহাস ১৯৮৬ সালে প্রতিষ্ঠিত বিশ্বব্যাপী কোম্পানিটির সদর দফতর তাইওয়ানের তাইপে অবস্থিত। জার্মানি, ফ্রান্স, ইংল্যান্ড, মার্কিন যুক্তরাষ্ট্র, রাশিয়া, চীন, ব্রাজিল এবং ভারতে প্লাসটেকের শাখা রয়েছে। প্রতিষ্ঠানটির বিক্রয় নেটওয়ার্ক সমগ্র ইউরোপীয় ইউনিয়ন, উত্তর আমেরিকা, ব্রাজিল, রাশিয়া, তুরস্ক, ভারত, তাইওয়ান, চীন, সংযুক্ত আরব আমিরাত এবং সুইজারল্যান্ড জুড়ে বিস্তৃত। ওইএম সেক্টরে বৃহৎ বাজার শেয়ারের পাশাপাশি তাদের নিজস্ব ট্রেডমার্ক সহ, স্ক্যানার এবং নিরাপত্তা প্রযুক্তি বিশ্বব্যাপী পরিচিত এবং বিতরণ করা হয়।  কোম্পানিটি প্রতিষ্ঠার অল্প সময়ের মধ্যেই, প্লাস্টেক টেকনোলজি জিএমবিএইচ নামে জার্মান শাখা চালু করা হয়।  পণ্যসমূহ তাদের পণ্যের মধ্যে রয়েছে:  স্ক্যানার  ফিল্ম ও ফটো স্ক্যানার  ফ্ল্যাটবেড স্ক্যানার  ডকুমেন্ট স্ক্যানার  কার্ড স্ক্যানার  লিনাক্স স্ক্যানার  নেটওয়ার্ক স্ক্যানার  বই স্ক্যানার  কিয়স্ক এবং টার্মিনাল স্ক্যানার  পাসপোর্ট স্ক্যানার  নিরাপত্তা সমাধান  ওয়্যারলেস সিকিউরিটি সিস্টেম  মোবাইল সিকিউরিটি  প্লাস্টেক ক্যাপচার  তথ্যসূত্র  বহিঃসংযোগ  বিষয়শ্রেণী:তাইপে প্রতিষ্ঠিত কোম্পানি বিষয়শ্রেণী:কম্পিউটার পেরিফেরাল কোম্পানি বিষয়শ্রেণী:১৯৮৬-এ প্রতিষ্ঠিত কোম্পানি বিষয়শ্রেণী:তাইওয়ানের ইলেকট্রনিক্স কোম্পানি বিষয়শ্রেণী:তাইওয়ানী মার্কা
খন্দকার মাহমুদুল হাসান (২৫ আগস্ট ১৯৫৯ - ২৮ জানুয়ারি ২০২১) বাংলাদেশের একজন শিশুসাহিত্যিক, গবেষক ও একজন বহুমাত্রিক লেখক ছিলেন। শিশুসাহিত্য, ভ্রমণ, প্রবন্ধ, গবেষণাসহ শিল্প-সাহিত্যের  নানা অঙ্গনে তার পদচারণ ছিল এবং তার শিশুসাহিত্যের মধ্যে হাসির গল্প, রহস্য উপন্যাস, ইতিহাস, বিজ্ঞান প্রভৃতি রয়েছে।   জন্ম ও শৈশব  ১৯৫৯ খ্রিষ্টাব্দের আগস্ট মাসের ২৫ তারিখে রংপুর শহরে জন্মগ্রহণ করেন খন্দকার মাহমুদুল হাসান। তার পৈত্রিক নিবাস পাবনা জেলায়। তার বাবার নাম খন্দকার আজমল হক, মায়ের নাম রওশন আরা বেগম। খন্দকার মাহমুদুল হাসান কুষ্টিয়া জিলা স্কুল, কুষ্টিয়া সরকারি কলেজ ও বাংলাদেশ কৃষি বিশ্ববিদ্যালয় থেকে প্রাতিষ্ঠানিক শিক্ষালাভ করেন।   কর্মজীবন  খন্দকার মাহমুদুল হাসান একজন সার্বক্ষণিক লেখক। সরকারি  প্রতিষ্ঠানে নির্বাহী হিসেবে দায়িত্ব পালন করেছেন। বাংলাদেশ ও পশ্চিমবঙ্গ অর্থাৎ দুই বাংলার বিরাট এলাকায় সরেজমিনে ঘুরে তিনি ইতিহাস ও পুরাকীর্তি বিষয়ক গবেষণাকাজ পরিচালনা করেছেন। এর বাইরে সাহিত্য, শিশুসাহিত্য, সাময়িকপত্র ও চলচ্চিত্র নিয়ে গবেষণা করেছেন তিনি। বাংলাদেশ এশিয়াটিক সোসাইটি প্রকাশিত বাংলাদেশের জাতীয় জ্ঞানকোষ বাংলাপিডিয়া এবং বাংলাদেশ শিশু একাডেমি প্রকাশিত শিশু বিশ্বকোষ রচনায় তিনি অংশগ্রহণ করেছেন।   প্রকাশিত গ্রন্থ  প্রকাশিত গ্রন্থঃ ইতিহাস, বিজ্ঞান, পুরাকীর্তি, চলচ্চিত্র, গল্প, উপন্যাস, গোয়েন্দা কাহিনি প্রভৃতি মিলিয়ে শতাধিক বই লিখেছেন। ছোটদের জন্য লিখেছেন ৯০টি বই, যার মধ্যে আছে মুক্তিযুদ্ধের গল্প, ভয়ের গল্প, হাসির গল্প, জীবনবোধসম্পন্ন গল্প, রূপকথার গল্প, গোয়েন্দাকাহিনি, রহস্যোপন্যাস, বৈজ্ঞানিক কল্পকাহিনী, চোরের গল্প, পুলিশ কাহিনি প্রভৃতি, লিখেছেন ইতিহাস বিষয়ক ২৬ টি বই, ২২টি কিশোর উপন্যাস ও ৩১ টি টি গল্পের বই। ঢাকার পার্ল পাবলিকেশন্স থেকে প্রকাশিত দুই খণ্ডের 'বাংলাদেশের পুরাকীর্তি কোষ', দিব্যপ্রকাশ থেকে দুই খণ্ডে প্রকাশিত 'প্রথম বাংলাদেশ কোষ','বাংলাদেশের স্বাধীনতার নেপথ্য -কাহিনি', ঐতিহ্য থেকে প্রকাশিত 'ঢাকা অভিধান','চলচ্চিত্র', বাংলাদেশ শিশু একাডেমি থেকে প্রকাশিত 'প্রাচীন বাংলার আশ্চর্য কীর্তি', কথাপ্রকাশ থেকে প্রকাশিত 'মুক্তিযুদ্ধের চলচ্চিত্র', 'হিব্রু থেকে ইহুদি', ' বাংলাসাহিত্যে মুসলিম অবদান', 'যেমন করে মানুষ এলো', 'সেরা কিশোর গল্প','কাঠমান্ডুর মূর্তি রহস্য', 'ইতিহাসের সেরা গল্প' প্রভৃতি তার লেখা উল্লেখযোগ্য গ্রন্থ।   পুরস্কার ও সম্মাননা  খন্দকার মাহমুদুল হাসান দু'বার বাংলাদেশ শিশু একাডেমী প্রদত্ত অগ্রণী ব্যাংক শিশুসাহিত্য পুরস্কার পেয়েছেন। তিনি এম নুরুল কাদের শিশুসাহিত্য পুরস্কার পান দু'বার। প্রথমবার ২০১৪ সালে ভারত থেকে পেয়েছেন যতীন্দ্রমোহন রায় স্মৃতি পুরস্কার (টুকলু পুরস্কার)।   মৃত্যু  ২৮ জানুয়ারি ২০২১ সালে ঢাকার গ্রিনলাইফ হাসপাতালে চিকিৎসাধীন অবস্থায় তিনি মৃত্যুবরণ করেন।   তথ্যসূত্র   বিষয়শ্রেণী:১৯৫৯-এ জন্ম বিষয়শ্রেণী:২০২১-এ মৃত্যু বিষয়শ্রেণী:বাংলাদেশী সাহিত্যিক বিষয়শ্রেণী:কুষ্টিয়া জিলা স্কুলের প্রাক্তন শিক্ষার্থী বিষয়শ্রেণী:কুষ্টিয়া সরকারি কলেজের প্রাক্তন শিক্ষার্থী বিষয়শ্রেণী:রংপুর জেলার ব্যক্তি
রাউজান আর.আর.এ.সি. মডেল সরকারি হাই স্কুল (পূর্ণরূপ: রাউজান রামগতি ধর, রামধন ধর ও আবদুল বারী চৌধুরী মডেল হাই স্কুল ) চট্টগ্রাম জেলার রাউজান উপজেলায় অবস্থিত একটি সরকারি মাধ্যমিক বিদ্যালয়। বিদ্যালয়টি ১৮৯৮ খ্রিষ্টাব্দে প্রতিষ্ঠিত হয় এবং ২০১৮ খ্রিস্টাব্দে জাতীয়তাকরণ করা হয়।    ইতিহাস ১৮৩৫ খ্রিষ্টাব্দে জমিদার দাতারাম চট্টগ্রামের রাউজানের সুলতানপুরে একটি বিদ্যালয় স্থাপন করেন। ১৮৬২ খ্রিষ্টাব্দে রাউজানের তদানীন্তন মুন্সেফ শোকর আলী এই বিদ্যালয়টিকে থানা সদরে স্থানান্তর করেন। ১৮৯৮ খ্রিষ্টাব্দে বিদ্যালয়টির তৎকালীন প্রধান শিক্ষক ক্ষীরোদ চন্দ্র বিশ্বাস এবং ডাবুয়ার তৎকালীন জমিদার রামগতি ধর ও রামধন ধর এর বৈষয়িক আনুকূল্যে এই প্রতিষ্ঠানটি উচ্চ বিদ্যালয়ে উন্নিত হয় ও কলকাতা বিশ্ববিদ্যালয়ের স্বীকৃতি পায়। ১৯১৯ খ্রিষ্টাব্দে ফটিকছড়ির ব্যবসায়ী জমিদার আবদুল বারী চৌধুরীর অর্থানুকূল্যে এই বিদ্যালয়ের পাশে আরও একটি বিদ্যালয় স্থাপিত হয়। যা স্থানীয় সমাজের তেমন একটা কাম্য ছিল না। ফলে স্থানীয় জনগণ ও  শিক্ষানুরাগী মোহাম্মদ আবুল কাশেম বি,এল এবং রমেশ চন্দ্র ধর -এর  প্রচেষ্টায় উভয় বিদ্যালয় কে সমন্বিত করে রাউজান রামগতি ধর রামধন ধর আবদুল বারী চৌধুরী উচ্চ বিদ্যালয় প্রতিষ্ঠা করা হয়। যা সংক্ষেপে রাউজান আর.আর.এ.সি. মডেল হাই স্কুল নামে পরিচিত। বিদ্যালয়টিকে ২০১৮ খ্রিষ্টাব্দে জাতীয়করণ করা হয়।  আরও দেখুন  বাংলাদেশের বিদ্যালয়ের তালিকা  তথ্যসূত্র  বিষয়শ্রেণী:১৮৯৮-এ ভারতে প্রতিষ্ঠিত বিষয়শ্রেণী:১৮৯৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রাউজান উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার সরকারি বিদ্যালয়
লুংগ্রা পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ৩৫১৫ জন এবং খানার সংখ্যা ছিল ৭১৪ টি। ২০০১ সালের শুমারি অনুসারে জনসংখ্যা ছিল ৪০৬২ জন এবং সাক্ষরতার হার ছিল ৩৬%।   তথ্যসূত্র   বিষয়শ্রেণী:অছাম জেলার জনপদসমূহ বিষয়শ্রেণী:অছাম জেলার ভূগোল অসম্পূর্ণ বিষয়শ্রেণী:অছাম জেলার গ্রাম উন্নয়ন সমিতি বিষয়শ্রেণী:উইকিউপাত্তে স্থানাঙ্ক আছে
thumb|225px|দালাল স্ট্রিট নামাঙ্কিত পথফলক দালাল স্ট্রিট ভারতের, মুম্বাই মহানগরীর বাণিজ্যিক কেন্দ্রস্থল, যেখানে বম্বে স্টক এক্সচেঞ্জ এবং এর সাথে সম্পর্কিত আর্থিক সংস্থা ও বিভিন্ন প্রতিষ্ঠান অবস্থিত। যখন বম্বে স্টক এক্সচেঞ্জ এর দপ্তর বম্বে সমাচার মার্গ ও হাম্মাম স্ট্রিটের মোড়ে একটি নতুন জায়গায় স্থানান্তর করা হয় তখন সেই রাস্তাটি দালাল স্ট্রিট হিসেবে নামকরণ করা হয়। দক্ষিণ এশীয় শব্দ দালাল থেকে এই পথটির নাম দালাল পথ হয়েছে বলে মনে করা হয়। এই স্থানটি নিউইয়র্ক সিটির, ওয়াল স্ট্রিট এর অনুরূপ, স্থানটি সমগ্র ভারতের অর্থনীতির মেটোনিম হিসেবে ব্যবহৃত হয়।  তথ্যসূত্র  আরও দেখুন ভারতের অর্থনীতি মুম্বাইয়ের অর্থনীতি   বহিঃসংযোগ  বম্বে স্টক এক্সচেঞ্জের  — দাপ্তরিক তথ্যক্ষেত্র  জাতীয় স্টক এক্সচেঞ্জ দাপ্তরিক তথ্যক্ষেত্র  বিষয়শ্রেণী:মুম্বাইয়ের পথ বিষয়শ্রেণী:মুম্বইয়ের অর্থনীতি বিষয়শ্রেণী:আর্থিক অঞ্চল বিষয়শ্রেণী:ভারতের খুচরা বাজার
আনারকলি মারিক্কার হলেন একজন ভারতীয় অভিনেত্রী। যিনি প্রধানত মালয়ালম চলচ্চিত্রে অভিনয় করেন।   জন্ম ও প্রাথমিক জীবন  আনারকলির জন্ম নিয়াস মারিক্কার এবং লালী পি এম তার বাবা একজন ফটোগ্রাফার এবং মা একজন অভিনেত্রী। লক্ষ্মী মারিক্কার নামে তার একটি বড় বোন রয়েছে, যিনি মালায়ালম চলচ্চিত্র নং ১ স্নেহাথিরাম ব্যাঙ্গালোর উত্তরের প্রাক্তন শিশু অভিনেতা ছিলেন। আনারকলি তিরুবনন্তপুরমের মার ইভানিওস কলেজ থেকে গণযোগাযোগে তার ডিগ্রি সম্পন্ন করেন। তিনি তার বোনের বন্ধু, সিনেমাটোগ্রাফার অনিন্দ সি চন্দ্রনের মাধ্যমে তার প্রথম চলচ্চিত্র আনন্দম-এ ভূমিকার প্রস্তাব পান।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মালয়ালম চলচ্চিত্র অভিনেত্রী
thumb|180px|“স্বাধীনতা পুরস্কার”-এর স্বর্ণ পদক  সাহিত্যে স্বাধীনতা পুরস্কার বাংলাদেশে ভাষা ও সাহিত্য ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। বাংলা ভাষা ও সাহিত্য ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই কাজী নজরুল ইসলাম (মরণোত্তর)'কে “সাহিত্যে স্বাধীনতা পুরস্কার” প্রদান করা হয়।   বিজয়ীদের তালিকা  +চাবি  মরণোত্তর সম্মননা  বছর চিত্র বিজয়ী পুরস্কারপ্রাপ্তির কারণ সূত্র ১৯৭৭ 75px মরহুম কাজী নজরুল ইসলাম ()(২৪ মে ১৮৯৯ – ২৯ আগস্ট ১৯৭৬) বাংলা ভাষা ও সাহিত্যে অসামান্য অবদান  ১৯৭৮ 75px মরহুম কবি জসিম উদ্দিন ()(১ জানুয়ারি ১৯০৩ – ১৩ মার্চ ১৯৭৬) বাংলা কাব্যে অসামান্য অবদান  ১৯৭৯ 75px  মরহুম আবুল মনসুর আহমদ ()(১৮৯৮ – ১৮ মার্চ ১৯৭৯) বাংলা সাহিত্যে অসামান্য অবদান  ১৯৮০ 75px  মরহুম কবি ফররুখ আহমদ ()   75px শহীদ অধ্যাপক মুনীর চৌধুরী ()   ১৯৮১ 75px দেওয়ান মোহাম্মদ আজরফ ১৯৮২ 75px মরহুম সৈয়দ মুর্তাজা আলী () ১৯৮৩  আবদুল কাদির ১৯৮৪ 75px অধ্যাপক মুহম্মদ মনসুর উদ্দিন  শাহ আবুল হাসনাৎ মোহাম্মদ ইসমাইল   ১৯৮৫ ১৯৮৬ ১৯৮৭ 75px অধ্যাপক সৈয়দ আলী আহসান  ১৯৮৮ ১৯৮৯ ১৯৯০ ১৯৯১ 75px শামসুর রাহমান  ১৯৯২ 75px জহির রায়হান () ১৯৯৩ ১৯৯৪ 75px আহসান হাবিব ()  ১৯৯৫ 75px আবদুল করিম সাহিত্যবিশারদ ()  ১৯৯৬  আবুল হাশিম ()  ১৯৯৭ 75px সুফিয়া কামাল 75px শওকত ওসমান ১৯৯৮ 75px শহীদুল্লা কায়সার () ১৯৯৯ 75px সিকান্দার আবু জাফর ()  ২০০০ 75px সৈয়দ শামসুল হক  ২০০১  সৈয়দা মোতাহেরা বানু ()  ২০০২ 75px হাসান হাফিজুর রহমান ()  ২০০৩ ২০০৪ 75px আবু ইসহাক ()  ২০০৫ ২০০৬ ২০০৭ ২০০৮ ২০০৯ 75px আবদুল গাফফার চৌধুরী ২০১০ 75px রোমেনা আফাজ ()  75px মুস্তফা নুরুল ইসলাম  ২০১১ ২০১২ 75px অধ্যাপক আবুল ফজল ()  ২০১৩ ২০১৪ ২০১৫ 75px অধ্যাপক আনিসুজ্জামান  ২০১৬ 75px নির্মলেন্দু গুণ  ২০১৭ 75px রাবেয়া খাতুন(জন্মঃ ২৭ ডিসেম্বর ১৯৩৫) কথা সাহিত্যে অসামান্য অবদান  75px মরহুম গোলাম সামদানী কোরায়শী ()(৫ এপ্রিল ১৯২৯ – ১১ অক্টোবর ১৯৯১) বাংলা ভাষা ও সাহিত্যে অসামান্য অবদান  ২০১৮ 75px সেলিনা হোসেন          ২০১৯ 75px  হাসান আজিজুল হক   ২০২০একজনের নাম ঘোষিত হয়েছিল পরে তা বাতিল করা হয় ২০২১মহাদেব সাহা ২০২২একজনের নাম ঘোষিত হয়েছিল পরে তা বাতিল করা হয়২০২৩ 72x72পিক্সেল মুহাম্মদ মঈনুদ্দিন আহমেদ (সেলিম আল দীন) ()২০২৪২০২৫75pxআল মাহমুদ ()    আরও দেখুন   স্বাধীনতা পুরস্কার  সাহিত্যে স্বাধীনতা পুরস্কার   তথ্যসূত্র    বহিঃসংযোগ   ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।  বিষয়শ্রেণী:স্বাধীনতা পুরস্কার বিষয়শ্রেণী:১৯৭৭-এ প্রবর্তিত পুরস্কার বিষয়শ্রেণী:১৯৭৭-এ বাংলাদেশে প্রতিষ্ঠিত
গাণিতিক বিশ্লেষণে, দিনি ধারাবাহিকতা ধারাবাহিকতার একটি পরিমার্জন। প্রতিটি দিনি অবিচ্ছিন্ন অপেক্ষক অবিচ্ছিন্ন থাকে। প্রতিটি লিপশিতজ ধারাবাহিক অপেক্ষককে দিনি ধারাবাহিক বলে।   সংজ্ঞা  ধরি  একটি মেট্রিক স্থানের একটি নিচ্ছিদ্র উপসেট (যেমন  ), এবং ধরি  হতে -এর নিজের মধ্যে একটি অপেক্ষক। -এর ধারাবাহিকতার মডুলাস     অপেক্ষক -কে দিনি-ধারাবাহিক বলা হয় যদি     একটি সমতুল্য শর্ত হচ্ছে, যে কোনো -এর জন্য,     যেখানে -এর ব্যাস ।   আরো দেখুন   দিনি পরীক্ষা - স্থানীয় দিনি ধারাবাহিকতার অনুরূপ একটি শর্ত একটি ফুরিয়ে রূপান্তরের অভিসারকে বোঝায়।   তথ্যসূত্র      বিষয়শ্রেণী:গাণিতিক বিশ্লেষণ
কাটাখাল নদী বাংলাদেশের দক্ষিণ-পশ্চিমাঞ্চলের গোপালগঞ্জ জেলার একটি নদী। নদীটির দৈর্ঘ্য ১১.৫ কিলোমিটার, গড় প্রস্থ ১৩২ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাটাখাল নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৯।   প্রবাহ  কাটাখাল নদীটি গোপালগঞ্জ জেলার টুঙ্গিপাড়া উপজেলার বনি বাওর হতে উৎপত্তি লাভ করেছে। অতঃপর একই জেলা ও উপজেলায় প্রবাহিত ঘাঘর নদীতে পতিত হয়েছে। নদীটি মৌসুমি প্রকৃতির। বর্ষাকালে পর্যাপ্ত পরিমাণে পানির প্রবাহ দৃষ্ট হলেও শুকনো মৌসুমে নদীটি প্রায় শুকিয়ে যায়। নদীতে জোয়ার-ভাটার প্রভাব পরিলক্ষিত হয়।   আরও দেখুন   বাংলাদেশের নদীর তালিকা   তথ্যসূত্র   বিষয়শ্রেণী:গোপালগঞ্জ জেলার নদী বিষয়শ্রেণী:টুঙ্গিপাড়া উপজেলা
তত্ত্বসংগ্রহ তন্ত্র বা সর্বতথাগততত্ত্বসংগ্রহ সূত্র হলো সপ্তম শতাব্দীর গুরুত্বপূর্ণ ভারতীয় বৌদ্ধতন্ত্র পাঠ্য।  শাস্ত্রটি নিজেকে মহাযান সূত্র হিসেবেও উল্লেখ করা হয়, বিষয়বস্তুটি মূলত তান্ত্রিক প্রকৃতির এবং তাই কখনও কখনও এটিকে তন্ত্রও বলা হয়। এটি শিঙ্গোন ঐতিহ্যের গুরুত্বপূর্ণ উৎস।Silk, Jonathan A. (editor) Brill’s Encyclopedia of Buddhism Volume I: Literature and Languages, p. 373.  পাঠ্যটি ভারত, তিব্বত, চীন, জাপান এবং সুমাত্রায় বজ্রযান যোগ তন্ত্র ঐতিহ্যের বিকাশের জন্য অত্যন্ত গুরুত্বপূর্ণ ছিল। তত্ত্বসংগ্রহটি সংস্কৃত, তিব্বতি ও চীনা ভাষায় বিদ্যমান। এটি জাপানি গুহ্য বৌদ্ধধর্মের তিনটি মৌলিক সূত্রের একটি।   তথ্যসূত্র    উৎস  Weinberger, Steven Neal (2003). The Significance of Yoga Tantra and the Compendium of Principles (Tattvasaṃgraha Tantra) within Tantric Buddhism in India and Tibet. Dissertation. University of Virginia, USA: Department of Religious Studies. Source: Internet Archive  বিষয়শ্রেণী:বৌদ্ধ তন্ত্র বিষয়শ্রেণী:মহাযান সূত্র
রাজাখালী বাংলাদেশের কক্সবাজার জেলার অন্তর্গত পেকুয়া উপজেলার একটি ইউনিয়ন।   আয়তন  রাজাখালী ইউনিয়নের আয়তন ৪৩৭০ একর (১৭.৬৮ বর্গ কিলোমিটার)।   জনসংখ্যা  ২০১১ সালের পরিসংখ্যান অনুযায়ী রাজাখালী ইউনিয়নের লোকসংখ্যা ২২,৮৪০ জন। এর মধ্যে পুরুষ ১১,৯৮৫ জন এবং মহিলা ১০,৮৫৫ জন।   অবস্থান ও সীমানা  পেকুয়া উপজেলার উত্তর-পশ্চিমাংশে রাজাখালী ইউনিয়নের অবস্থান। পেকুয়া উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের পূর্বে টৈটং ইউনিয়ন ও বারবাকিয়া ইউনিয়ন, দক্ষিণে মগনামা ইউনিয়ন, পশ্চিমে কুতুবদিয়া চ্যানেল ও কুতুবদিয়া উপজেলার লেমশীখালী ইউনিয়ন এবং উত্তরে চট্টগ্রাম জেলার বাঁশখালী উপজেলার ছনুয়া ইউনিয়ন অবস্থিত।   প্রশাসনিক কাঠামো  রাজাখালী ইউনিয়ন পেকুয়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম পেকুয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এ ইউনিয়নের গ্রামগুলো হল:  উত্তর পশ্চিম রাজাখালী  রাজাখালী  দক্ষিণ রাজাখালী   শিক্ষা ব্যবস্থা  রাজাখালী ইউনিয়নের সাক্ষরতার হার ২০.৮২%। এ ইউনিয়নে ১টি কলেজ, ১টি ফাজিল মাদ্রাসা, ২টি মাধ্যমিক বিদ্যালয়, ১টি দাখিল মাদ্রাসা ও ৮টি সরকারি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  • রাজাখালী ফৈজু্ন্নেছা উচ্চ বিদ্যালয় এন্ড কলেজ  মাদ্রাসা  রাজাখালী বি ইউ আই ফাজিল মাদ্রাসা  রাজাখালী সুন্দরীপাড়া আজগরিয়া এম ইউ আই দাখিল মাদ্রাসা  মাধ্যমিক বিদ্যালয়  রাজাখালী এয়ার আলী খান আদর্শ উচ্চ বিদ্যালয়  রাজাখালী ফয়জুন্নেছা উচ্চ বিদ্যালয়  প্রাথমিক বিদ্যালয়  আবুল হোসেন সিকদার সরকারি প্রাথমিক বিদ্যালয়  উত্তর পশ্চিম রাজাখালী মাতব্বর পাড়া সরকারি প্রাথমিক বিদ্যালয়  জামাল মেহের সরকারি প্রাথমিক বিদ্যালয়  দক্ষিণ রাজাখালী বকশিয়াঘোনা সরকারি প্রাথমিক বিদ্যালয়  ফয়জুন্নেছা সরকারি প্রাথমিক বিদ্যালয়  রাজাখালী জি সি সরকারি প্রাথমিক বিদ্যালয়  রাজাখালী ফাতেমা খাতুন সরকারি প্রাথমিক বিদ্যালয়  রাজাখালী সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=412&thana=41208&union=01   যোগাযোগ ব্যবস্থা  রাজাখালী ইউনিয়নে যোগাযোগের প্রধান সড়ক হল বাঁশখালী-রাজাখালী সড়ক। প্রধান যোগাযোগ মাধ্যম সিএনজি চালিত অটোরিক্সা।   খাল ও নদী  রাজাখালী ইউনিয়নের পশ্চিম দিকে রয়েছে কুতুবদিয়া চ্যানেল। এছাড়া এ ইউনিয়নের দক্ষিণ দিকে প্রবাহিত হচ্ছে ভোলাখাল নদী।   হাট-বাজার  রাজাখালী ইউনিয়নের প্রধান হাট/বাজার হল রাজাখালী আরব শাহ বাজার  মধ্যম রাজাখালীতে সবুজ বাজার,পশ্চিম রাজাখালীতে আমিন বাজার উত্তর রাজাখালীতে হাজি মার্কেট রয়েছে।   জনপ্রতিনিধি   বর্তমান চেয়ারম্যান: নজরুল ইসলাম সিকদার (বাবুল) বিএ   আরও দেখুন   পেকুয়া উপজেলা  পেকুয়া থানা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:পেকুয়া উপজেলার ইউনিয়ন
নির্মলা রায় ছিলেন  ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।  জন্ম ও পরিবার নির্মলা রায় ১৯১৭ সালে গোপালগঞ্জ জেলার উলপুর গ্রামে এক জমিদার পরিবারে জন্মগ্রহণ করেন। তার পিতার নাম মনোরঞ্জন রায়। তার দিদি ছিলেন সুষমা রায়। পিতার আদর্শে প্রভাবিত হয়ে রাজনীতিতে যোগ দেন। ১৯৪৫ সালে ভবেশচন্দ্র সান্যাল সাথে বিবাহ হয়।  রাজনৈতিক জীবন  ১৯৩৮ সালে আর.এস.পি. দলের সভ্য হন। তিনি ছাত্রী সংগঠনে আত্ননিয়োগ করেন। ১৯৩৯ সালে তিনি 'নিখিল বঙ্গ ছাত্র ফেডারেশন' এর ছাত্রী-সাব-কমিটির সভানেত্রী নির্বাচিত হন। তিনি ১৯৪২ সালের ৬ সেপ্টেম্বর ‘ভারত ছাড়ো’ আন্দোলনের সময় গ্রেপ্তার হন এবং নিরাপত্তাবন্দীরূপে তিন বৎসর প্রেসিডেন্সি জেলে আটক থাকেন। ১৯৪৫ সালে মুক্তির পরে আবার দলের সাথে যুক্ত হন।  তথ্যসূত্র   বিষয়শ্রেণী:১৯১৭-এ জন্ম বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:রাজনীতিতে ভারতীয় নারী বিষয়শ্রেণী:রাজনীতিতে বাংলাদেশী নারী বিষয়শ্রেণী:গোপালগঞ্জ জেলার ব্যক্তি বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:নারী বিপ্লবী
উইলিয়াম ব্রুস নরম্যান (৪ মার্চ ১৯৩২ – ২৫ নভেম্বর ২০০৯) ছিলেন একজন নিউজিল্যান্ডীয় ক্রিকেটার । ১৯৫৯ থেকে ১৯৬৩ সাল পর্যন্ত প্রথম-শ্রেণীর ক্রিকেটীয় জীবন চলমান ছিল। তিনি অকল্যান্ডের হয়ে প্রতিনিধিত্ব করেছেন। সমগ্র খেলোয়াড়ী জীবনে ২০টি প্রথম-শ্রেণীর ম্যাচে অংশগ্রহণ করেন।    আরও দেখুন    অকল্যান্ড প্রতিনিধি ক্রিকেটারদের তালিকা   তথ্যসূত্র    বহিঃসংযোগ    William Norman at ESPNcricinfo  বিষয়শ্রেণী:অকল্যান্ড থেকে আগত ক্রিকেটার বিষয়শ্রেণী:অকল্যান্ডের ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:২০০৯-এ মৃত্যু বিষয়শ্রেণী:১৯৩২-এ জন্ম
খাজা সাবজ পশ জেলা ফারিয়ব প্রদেশের রাজধানী মায়মানায় অবস্থিত একটি জেলা। এটি একটি নিজস্ব গ্রামীণ জেলা যেটি নিজস্ব রাজধানী ছাড়া পরিচালিত হয়ে থাকে। খোজা সাবজ পশ জেলা ময়মনহের উত্তরে নিকটতম জেলা হিসেবে পরিচিত। খাজা সাবজ পশ প্রায়শই একটি মৃত গ্রাম হিসেবে বর্ণনা করা হয় যদিও সর্বদা সবুজ রঙ দ্বারা আবৃত থাকার জন্য জেলাটি বিখ্যাত ছিল।  ২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। বাদঘিসী, খোজা কোশরী, মুরচা ঘাল, দেহনাহ, ঘুজ্জারি, ইয়াঙ্গি কালা, কোসা কালা, এবং সারাই কালা গ্রামের গোষ্ঠীগুলির মধ্যে প্রায় ৩৭১ টি পরিবার মধ্যে ব্যাপকভাবে ক্ষয়ক্ষতি সাধিত হয়েছিল এবং এক ব্যক্তি নিহত হয়েছিলেন।   তথ্যসূত্র  বিষয়শ্রেণী:ফারিয়ব প্রদেশের জেলা